Cumar is bedel ayaa ku dhacay in uu sii fadhiyana waa kari waayay, asaga oo madax marba dhan u rogaayana albaabka ayuu ka baxay , waxa uu beegsaday, niman tolkiis ah guri ay joogeen waxa uuna uga warramay, arrinkiisa, iyo dhibaatada ku dhacaday iyo in xaas uu qabay halkaan nin ku haysan jiray, oo uu la qabay ninkiina weli joogo, raggii markii ay arkeen cariiriga uu Cumar dareemaayo waxa ay waydiiyeen in uu ninka gabadha la guursaday ee gabdhiisa ka dhacay yaqaano iyo in kale, Cumar waxa uu sheegay in uusan aqoon, balse gabar walaashiis ahi ay taqaano, ninkuna cidda yahay, kolkaasbay xaajadii raggii la sii qaraaraaratay oo la cuslaatay, waxaa la wacay oo xariiri la sameeyay xaliimo waxaana laga codsaday in ay ninka ballamiso gurigeeda keento, Xaliimo waa fulisay codsigii waana ballamisay Nuur, waxaan layskugu tegay gurigii xaliimo, Nuur ragii meesha iskugu yimid waa wada garteen, balse loomA malayn in uu asaga yahay, ninka gabAdha halkaan keenay, nin ragga ka mid ahaa oo la yiraahdo, Kallane xayte, ayaa xaliimo waydiiyay ninkii ay u direen kuna yiri: Xaliimo aaway ninkii aan kuu dirnay, masoo socdaa?
